Topoľníky

Topoľníky, hungare Nyárasd estas vilaĝo en Slovakio en regiono Trnava, en distrikto Dunajská Streda. La historia slovaka vilaĝonomo estis Nárazd.

 Areo: 34 km²
 Loĝantaro: 3000
 Alto super marnivelo: 113 m
 Poŝtkodo: 930 11
 Telefonprefikso: +421 031

 Situo 
La vilaĝo situas sur ebenaĵo, laŭ dekstra bordo de Malgranda Danubo, laŭ flankovojoj. Dunajská Streda troviĝas 13 km-ojn for.

 Historio 
La unua mencio devenis el 1113. Poste formiĝis 2 apudaj vilaĝoj: Supra kaj Suba Nyárasd (njAraŝd). Supra Nyárasd naskiĝis en la 13-a jarcento. La unua mencio devenis el 1451. Suba Nyárasd En 1434 apartenis al fora fortikaĵo, poste al familio Pálffy (pAlfi). Grava bienocentro funkciis tie, la fiŝo estis grava varo. Ekde 1796 la komunumo iĝis opidumo kun foirorajto. 2 bataloj okazis en 1849 inter la hungaroj kaj Habsburgoj. Dum la historio okazis inundoj, tial la vilaĝo iomete estas for de la riverobranĉo. Ĝis 1919 la komunumoj apartenis al Pozsony, al distrikto de Dunajská Streda. Ekde 1920 ĝi apartenis al Ĉeĥoslovakio. Inter 1938-1945 la vilaĝo rehungariĝis. La unua Arbitracio de Vieno deklaris, ke tiuj komunumoj, kie la hungaroj vivas en majoritato, apartenu al Hungario. En 1940 Supra kaj Suba Nyárasd unuiĝis. Post la 2-a mondmilito la hungaroj iĝis senrajtaj laŭ Dekretoj de Beneš ĝis 1948. En 2001 loĝis en la vilaĝo 3015 da homoj, (2805 hungaroj, 158 slovakoj).

 Vidindaĵoj 
 katolika preĝejo omaĝe al Eta Beata Damo de 1755, en la 19-a jarcento klasikismiĝis
 kapelo de 2003
 obelisko pri batalo okazinta en 1849
 skulptaĵo pri Sankta Vendelo de 1802
 skulptaĵo pri Johano Nepomuka de 1759
 monumento pri Petőfi de 1995
 termala banejo

Kategorio:Municipoj en distrikto Dunajská Streda